Järgnev saade on valminud
tänu Andrew Wommacki sõprade ja teenistuspartnerite toele,
tähistades 40-aasta pikkust aega,
mil kiidetud Jumalat ja jagatud Tema tingimusteta armastust.
Tere tulemast vaatama tänast saateosa,
kus tuleb juttu Jumala Sõna väest, mis muudab me elusid.
Seda kõike teema all "Vaim, hing ja ihu".
Siin aga Andrew Wommack isiklikult.
Tere tulemast vaatama me saadet!
Täna jätkan oma õpetusega seeriast "Vaim, hing ja ihu".
Oleme selle seeria 4. osa juures, kuid päris palju on veel minna.
Ma kohe kindlasti ei suuda võtta kokku
kõigis eelnevates osades räägitut.
Küll aga võin öelda, et see on eeldavasti suurim tõde,
mis hakkas vähemalt minu jaoks avama kõiki teisi tõdesid.
Jumal kasutas seda tõde muutmaks kogu mu elu.
Kui sa pole me seeriat varem jälginud, julgustan sind seda järelvaatama,
kuna olen katnud neis osades palju materjali.
Möödunud nädalal rääkisin sellest, kuidas meie uuestisündinud vaim -
see osa meist, mis on totaalselt muudetud
ja mille tõttu kõik vana on möödas ning kõik on saanud uueks.
Selles meie vaimus omame me Jumala usku.
Mitte vaid usku Jumalasse,
vaid Jumal on andnud meile oma üleloomuliku usu.
Sul on samasuguse usu kvaliteet ja kvantiteet, mis Jeesuselgi.
On see alles võimas!
Lisaks sellele rääkisin sellest,
et selles me uuestisündinud vaimus on meil ka Kristuse meel.
Rääkisin peamiselt 1 Korintlastele 2 ptk.'i põhjal,
kus Paulus ütles,
et ta ei kasutanud vaid sõnu inimeste muutmiseks,
vaid ta ammutas Jumala vaimust.
Ta rääkis inimeste südameisse ja mitte vaid nende mõistusesse.
Ta ütleb 1 Korintlastele 2:9
Mida silm ei ole näinud ega kõrv kuulnud
ja mis inimsüdamesse ei ole tõusnud -
selle on Jumal valmistanud neile, kes teda armastavad."
Osa inimesi jäävad siia pidama,
arvates, et me ei saagi tunda Jumalat lõpuni
ja Tema teed on kõrgemad meie omadest.
Kuid salm 10 ütleb: "Aga meile on Jumal selle ilmutanud."
Jah, Vana Testamendi inimesed ei saanud kontakteeruda Jumalaga,
kuna Jumal on vaim.
Jeesus ütleb Johannese 4:24 "Jumal on Vaim
ja kes teda kummardavad, peavad...”
Mitte ei peaks, vaid peavad.
Sest ainus viis, kuidas Teda ülistada,
on vaimus ja tões.
Sa pead lähenema Jumalale oma vaimu kaudu,
mis on loodud uueks ja oma Looja näo järele.
Galaatlastele 3:10 ütleb nii.
Ja see Vaim on see,
mis ilmutab sulle asju, mida sa varem ei teadnud.
Me ei pea elama enam teadmatuses.
Me võime tunda ja mõista Jumalat.
Me võime läbi Tema Vaimu mõista Tema teid.
Kui tahad kasutada selleks oma piiratud mõistust,
oled sa endiselt väga, väga piiratud.
Kui aga lased Jumala Vaimul valgustada oma südant,
võid sa ka tunda Jumalat südamest südamesse,
vaimust vaimu ja usust usku.
Roomlastele 1:17 ütleb nii.
Lõpetasin eelmine kord 1 Korintlastele 2:14 kohaga,
mis võtab kokku kõik eelmine kord räägitu.
"Aga maine inimene ei võta vastu midagi,
mis on Jumala Vaimust,
sest see on temale narrus ja ta ei suuda seda tunnetada,
sest seda tuleb mõista vaimselt."
Kui sa püüad mõista Jumalat
ja tahad, et kõik su küsimused saaksid vastatud,
enne kui end Talle avad ja Temasse usud,
siis tead, mis? Sa ei hakka kunagi uskuma.
Ka mina ei saa vastuseid kõigile oma küsimustele.
Kuid ma olen tänulik selle eest,
et Ta on vastanud miljonitele mu küsimustele.
Olen nii tänulik,
et Jumal on teinud palju häid asju mu elus.
Kuid ometi ma ei mõista kõike.
Mitte seetõttu,
et Jumal poleks andnud oma ilmutust millegi kohta,
vaid seetõttu, et ma ise pole end veel lõpuni uuendanud.
Ma ei usu, et ma kunagi saangi siin maises elus lõpuni uuendatud.
Isegi Paulus ütles, et ta ei saanud veel kõike kätte.
Ta litsus endiselt oma eesmärgi suunas,
kuid ta polnud veel kohale jõudnud.
Uusun, et keegi meist pole veel kohale jõudnud,
kuid tänu Jumalale, et võime liikuda selles suunas
ja niipea, kui hakkad uuendama oma meeli,
hakkad sa ka mõistma Jumala asju.
Nii kiidangi Jumalat kõige eest, mida Ta on teinud,
uuendades samal ajal jätkuvalt oma meeli.
Jumal saab ilmutada sulle oma asju läbi oma Vaimu.
1 Kor. 2:14 "Aga maine inimene ei võta vastu midagi,
mis on Jumala Vaimust,
sest see on temale narrus ja ta ei suuda seda tunnetada,
sest seda tuleb mõista vaimselt."
Sa pead laskma oma südamel võtta vastu neid asju.
Olen juba tunnistanud sellest, nii et ei hakka lõpuni üle kordama,
kuid Jumal muutis täiega mu elu 23. märtsil, 1968. a.
Ma sain ühe ilmutuse oma südames.
Ma ei oska seda isegi seletada,
kui lihtsalt see, et ma korraga teadsin teatud asju.
See ei tulnud ka lihtsalt lambist või mingi välgusähvatuse tulemusena.
Ma olin otsinud Jumalat 1,5 aasta jagu,
paludes ja palvetades,
et Jumal ilmutaks oma tahet mu elu suhtes.
Nii et olin mingil määral oma südant juba ette valmistanud.
Kuid see, mida Jumal mulle ilmutas,
oli totaalselt nii palju enamat kui see, mida olin palunud.
Ja korraga ma lihtsalt teadsin teatud asju.
Ma tundsin Jumalat oma südames ja teadsin.
Ma ei näinud Jumalat oma füüsiliste silmadega,
vaid oma südames.
Ma nägin, milline Jumal oli
ja mu mõttemaailmas hakkas koheselt midagi muutuma.
Olin küll varem kuulnud, et Piibel on Jumala Sõna,
kuid ma ei rajanud oma elu sellele.
Oli see ju miski, mis oli kirjutatud tuhandeid aastaid tagasi,
mistõttu selle ajakohasus võrreldes mu igapäeva eluga
oli minimaalne.
Jah, mingil moel see mõjutas, kuid väga minimaalselt.
Kuid kohtudes Jumalaga ma teadsin, et ma tean, et ma tean,
et see oli Jumala Sõna.
Jumal hakkas kõnelema minuga ja ma teadsin, et Ta suudab kõike.
Ta Sõna sai elavaks mu jaoks
ja ma hakkasin korraga imedesse uskuma.
Ma käisin koguduses, kus ei usutud imedesse,
kuid ma lihtsalt teadsin, et Jumal võib teha mida iganes.
Ma teadsin, et Jumal on armastus
ja Ta ei lõpetaks lihtsalt niisama imede tegemist,
jättes need vaid Vana Testamendi aega.
Ma teadsin, et Jumala vägi on kättesaadav ka meie jaoks.
Ma ei mõistnud seda, kuid ma teadsin seda.
Nii hakkasin uurima Jumala Sõna,
leides sealt piiblisalme, mis rääkisid imedest.
Ja ma hakkasin nägema imesid,
ilma, et oleksin veel kedagi tundnud, kes oleks ise kogenud mõnda.
Ma nägin pimedate silmi avanemas,
enne kui teadsin kedagi, kes oleks seda veel näinud.
Ma ei teadnud, kuidas ma seda kõike tean,
kuid minu vaimne mina oli ühenduses Jumalaga
ja Jumal ise näitas neid asju mulle.
Uurides Jumala Sõna, ma nägin, et imed pole ebanormaalne nähtus
nagu minu koguduses õpetati.
Imed polnud vaid mineviku teema.
Jeesus ütles Johannese 14:12 "Tõesti, tõesti, ma ütlen teile,
kes usub minusse, see teeb neidsamu tegusid, mida mina teen,
ja ta teeb nendest hoopis suuremaid, sest mina lähen Isa juurde."
Avastasin, et me peame tegema neid samu asju, mida Jeesus tegi
ja et Ta on andnud meile selleks oma väe.
Matteuse 10:1, Luuka 9:1-2 ning mitmed muud kirjakohad
räägivad sellest, et Ta on andnud meile väe
üke kõigi deemonite, põrgu vägede, haiguste ja muu.
Ta andis meile lausa korralduse tervendada haigeid,
puhastada pidalitõbiseid ja äratada üles surnuid.
See polnud ettepanek, vaid käsk.
Just nii nagu evangeeliumi kuulutaminegi.
Ma teadsin seda kõike intuitiivselt,
kuid hakates uurima Jumala Sõna, hakkasin ka õppima seda kõike.
Ma harisin end selles vallas
ja võin seetõttu selgitada ning näidata teile
erinevaid piiblisalme ja teemasid.
Kuid see kõik sai mulle osaks ilmutuse kaudu.
Küsimus pole selles nagu keegi oleks mind veennud selles
See peab tulema ilmutuse kaudu. Ma lihtsalt pean seda ütlema.
Osad teist võtavad selle vastu ja osad mitte.
Kuid see oli miski,
mida pidin mõistma enne oma südames,
kui sain selle mõistusega vastu võtta.
Kui sa aga püüad mõista Jumalat oma pähkli suurusega ajuga,
ei saa sa sellega kunagi hakkama.
Kui sa aga kuulad oma südant ja jääd vaikseks,
siis võid tunda ka ära, et Tema on Jumal. (Psalmid 46:11)
Kui sa vaigistad end ja lähed Jumala ette,
siis su süda hakkab ka kõnetama sind.
Jumal hakkab kõnelema sinuga läbi su südame.
Kuid Ta hääl on vaikne ja tasane, nagu 1 Kuningate 19. ptk's on öeldud.
Eelija koges seal tugevat tuult, maavärinat ja palju muud,
kuid Jumal polnud ühegi selle dramaatilise, sähviva loo keskel.
Eelija kuulis hoopis Jumala vaikset, tasast häält,
mis rabas teda täiega.
Ta kattis oma palge ja langes silmili Jumala ette maha
ning Jumal jätkas tema kõnetamist oma tasase, vaikse häälega.
See tasane, vaikne hääl on ka iga inimese sees olemas.
Vahet pole, mis rahvusest või nahavärviga sa oled.
Su sees on see vaikne, tasane Jumala hääl,
mis püüab suhelda sinu vaimuga.
Enamus meist aga on keeranud oma viie meele hääled nii tugevaks,
olles nii kontrollitud kõige poolt, mida me näeme, maitseme, kuuleme,
nuusutame ja tunneme,
et me pole võimelised kuulma seda Jumala vaikset häält.
Osa teist aga püüab Jumalast sotti saada,
püüdes mõista kõike intellektuaalsel tasandil
ja viia erinevad asjad kokku.
Kuulsin, kuidas keegi rääkis,
et ta ei suuda uskuda inimese olemasolu;
ta ei suuda mõista, kust küll inimene pärit on?
Või kes üldse Jumala lõi? Kust Jumal oma alguse sai?
Sa ei saa seda iialgi oma mõistusega mõista.
On asju, mida peab lihtsalt aktsepteerima
nagu see, et Jumal on olemas ja Tal polegi kunagi olnud algust.
Ta on lihtsalt olemas.
On asju, mida me ei saa iialgi oma mõistusega mõista.
Küll aga võid sa kogeda oma südames,
et Jumal on olemas.
Muide, igaüks teist teab, et Jumal on olemas.
Kui keegi sihiks sind just praegu relvaga...
Usun, et me saadet vaatavad ka mõned aiteistid või agnostikud,
öeldes: "Ma ei usu seda kõike!"
Vaatad meid vaid selleks, et olla kriitiline.
Kui aga keegi sihiks sind relvaga, hüüaksid esimese asjana: "Oo Jumal!"
Hüüaksid täiega Jumala poole, keda väidad end mitte uskuvat.
See on ühtpidi mõistuslik asi,
kuid oma südames sa tead, et Jumal on olemas.
Kui sa vaid avaks end oma vaimus - eriti veel, kui oled uuestisündinud,
saaksid täiesti muudetud ja sul oleks Kristuse meel.
Vaatame veelkorra 1 Korintlastele 2:14
"Aga maine inimene ei võta vastu midagi, mis on Jumala Vaimust,
sest see on temale narrus ja ta ei suuda seda tunnetada,
sest seda tuleb mõista vaimselt.
Kuid vaimne inimene mõistab kõike,
ent teda ennast ei suuda mõista keegi."
See ei tähenda, et sa mõistaks kohut kellegi üle,
vaid et kui oled vaimne inimene, siis sa lihtsalt tead asju.
Sa saad ilmutusi ja mõistad asju.
Teised aga ei mõista sind,
sest sa liigud ja tegutsed ühel teisel tasandil.
Selle kõigega aga käib kaasas ka üks oht,
sest vaimses sfääris ei tegutse vaid Jumala Vaim,
aga ka deemonlikud, valelikud vaimud.
Seega, kuidas sa tead, et oled juhitud Jumala poolt,
kui hakkad järgima oma südame kutset ja tunnetust?
Jumala Vaim ja Jumala Sõna käivad täiuslikult käsikäes
ega ole üksteisega kunagi vastuolus.
Jumala Vaim oli ju see,
kes inspireeris Jumala kirjapandud sõna.
Seega, viis, kuidas katsuda läbi
ükskõik, millist tunnet, tunnetust, igatsust või juhtimist, mida koged,
on Jumala Sõna põhjal, mida on oluline tunda.
Sa võtad oma südame tunnetuse
ja võrdled seda Jumala kirjapandud Sõnaga.
Kui need on omavahel kooskõlas, on su tunnetus Jumalast.
Saatan püüab end muidugi ka moondada valguse ingliks.
Nii kiusas ta ju Jeesustki, kui Jeesus oli kiusatuste mäel.
Matteuse 4. ptk. ja Luuka 4. ptk.
Kuid Saatan tsiteeris Jumala Sõna vääriti ja valel moel.
Ta ütles Jeesusele Luuka 4:9-10
Kui sa oled Jumala Poeg, siis kukuta ennast siit alla,
sest kirjutatud on:
Sinu pärast käsib ta oma ingleid, et nad sind hoiaksid..."
Nii nagu ka Psalmides 91:11 on öeldud.
Saatan tunnistas seda.
See tähendab, et kui kõnnid teedel, mille Jumal on su jaoks sillutanud,
siis Jumal ka kaitseb sind.
Saatan aga moonutas seda veidi, rääkides küll sellest,
et inglid saavad hoidma Jeesust ja kandma Teda oma kätel,
kuid seda ükskõik, millal,
mil Ta ka oma jalga vastu kivi ära ei lööks.
Kuid Piibel ei ütle seda nii.
Ehk siis, Piibel räägib küll jumalikust kaitsest,
kuid see kehtib vaid Jumala teedel.
Seal pole öeldud, et ükskõik, millal või ükskõik, millistes olukordades.
Sest kui mässad Jumala vastu ja tegutsed Tema vastaselt,
ei saa sa ka loota Tema üleloomulikule kaitsele.
Nii et Saatan küll tsiteeris Pühakirja,
kuid lisas sinna oma suva järgi või võttis sealt midagi ära.
Ta on pidev manipuleerija.
Kui Saatan esindaks korralikult Pühakirja
ja kõik see, mida ta käsib sul teha,
klapiks täiuslikult Pühakirjaga, teeks ta koostööd Jumalaga.
Kuid see ei vasta tõele.
Saatan on valetaja ja kõigi valede isa. (Johannese 8:44)
Kui sa aga tunned Jumala Sõna, võid ka teha vahet,
kas su erinevad vaimsed tunnetused ja tunded
on Jumalast või Saatanast?
Pean seda rõhutama,
sest tahan julgustada sind mitte järgima vaid oma mõistust
ja kõike seda, mida suudad mõistusega võtta,
vaid sa pead laskma ka oma südamel juhtida end.
Samas pead olema ettevaatlik,
et su süda ei alistuks muudele vaimsetele jõududele
ja Saatanale.
Kuidas aga siis teha vahet, mis on mis?
Jumala Sõna on selleks ainus vahend, et eristada kõiki neid asju.
Heebrealastele 4:12 on öeldud:
"Sest Jumala sõna on elav ja tõhus
ja vahedam kui ükski kaheterane mõõk
ning tungib läbi, kuni ta eraldab hinge ja vaimu, liigesed ja üdi,
ning on südame meelsuse ja kaalutluste hindaja."
Jumala Vaim on see, mis teeb vahet hinge ja vaimu vahel.
See on see, mis teeb vahet, mis on Jumalast ja mis deemonitest.
Nii et sa pead tundma Jumala Sõna.
1 Korintlastele 2:16
"Sest kes on tundnud Issanda meelt, kes võib teda juhatada?"
Sa ei ole võimeline mõistma Jumala asju
oma väikese ajuga.
Jumala mõtted on kõrgemad meie omadest,
kui rääkida vaid füüsilistest mõtetest.
Kuid siis läheb see tekst edasi: "Aga meil on Kristuse meel."
See on see, milleni olen tahtnud kõigi oma seniste mõtetega jõuda.
Piiblis on öeldud, et sul on Kristuse meel.
Paljudel on raske seda mõista ja nad ütlevad:
"Pole mul mingit Kristuse meelt, sest ma teen kõikvõimalikke vigu."
Kui paneksime praegu inimesed proovile,
põruksid paljud ühes või teises valdkonnas.
Osa inimesi ei leia oma prillegi, kuigi need on neil ees
või nad ei leia oma võtmeid, omades neid endal peos.
Kui lähtuda vaid me füüsilistest tegudest,
võiks meist igaüks öelda, et meil pole Kristuse meelt.
Sest me usume, et Jeesusel on kogu tarkus
ja Ta mõistab kõike.
Tarkus, mida Ta siin maa peal olles peegeldas,
oli lihtsalt erakordne.
Variserid ja kirjatundjad püüdsid Teda kiusata ja vahele võtta,
küsides näiteks, kas keisrile peaks maksu maksma?
Kuid Jeesusel oli nii palju tarkust.
Ta ütles, tooge mulle üks münt
ja küsis siis: "Kelle kuju on siin mündil?"
Nad vastasid: "Keisri",
mispeale Ta ütles:
"Andke keisrile see, mis keisri oma ja Jumalale see, mis Jumala oma."
Milline tarkus!
Mitte keegi ei saanud Teda vahele võtta.
Jeesusel polnud hetkegi, mil Ta poleks teadnud, mida teha.
Ta teadis alati, mida teha.
Ma võiks rääkida nädalaid sellest tarkusest, mida Jeesus kasutas
Üks asi, mis mind Piiblis hämmastab,
on lugu sellest, kui saduserid tulid Jeesuse juurde
ja püüdsid Teda ülestõusmise teemal vahele võtta.
Põhjus, miks neid saduserideks kutsuti,
oli selles, et nad ei uskunud ülestõusmisesse.
Nad uskusid, et maine elu on kõik, mis meil on
ja seetõttu olid nad ka kurvad.
Seetõttu neid kutsutigi saduserideks.
Nad püüdsid Jeesust trikitada, rääkides loo naisest,
kellel oli 7 abikaasat.
Ta oli abiellunud nendega järgemööda,
kui eelmine mees oli ära surnud.
Nii küsisid nad Jeesuselt,
milline neist meestest saab olema ta tõeline mees
peale ülestõusmist?
Probleem oli selles, et nad mõtlesid inimlikul moel.
Jeesusel aga oli tohutu tarkus!
Ta ei öelnud vaid seda,
et ülestõusmise järel pole enam abielus olijaid ja vallalisi
nii nagu siin maa peal.
Taevas pole abielusuhteid, mistõttu nende mõtteviis oli vigane.
Kuid Jeesus läks oma tarkuses veelgi kaugemale, öeldes:
"Kas te pole kunagi Piiblit lugenud?"
Ta ütles, et see on jama,
kui nad ei tunne Jumala Sõna ja Jumala väge.
"Kas te pole kunagi lugenud Piiblit, kus Jumal ütleb,
et Ta on Aabrahami, Iisaki ja Jaakobi Jumal?"
Jumal ei ütle seal, et Ta oli, vaid et Ta on.
See on oleviku vorm.
See viis, kuidas seda on öeldud, viitab sellele,
et Aabraham, Iisak ja Jaakob olid elus.
Jah, nad olid füüsiliselt surnud ja eemal oma füüsilisest ihust,
kuid samas olid nad siiski elus.
"Ma olen", mitte "Ma olin" Aabrahami, Iisaki ja Jaakobi Jumal.
Jumal ütles ka,
et Ta pole mitte surnute, vaid elavate Jumal.
Milline tarkus!
Oleksin lugenud neid salme sadu kordi, neid mõistmata,
kui Jeesus poleks seda kõike esile toonud.
Mida ma öelda tahan, on see,
et vaimses mõttes on sul see tarkus olemas.
Sul on Jumala tarkus,
millest on enam kui küll ükskõik, millise su probleemi jaoks.
Tean, et meid vaatab täna inimesi,
kes seisavad silmitsi igasuguste otsustega.
Sa oled pinge all ja mõtled:
"Jumal, mida Sa tahad, et ma teeksin?"
Tunned end nii ebaadekvaatsena.
Samas aga on sinu uuestisündinud vaimus
Kristuse meel.
1 Korintlastele 2:16 ütleb nii.
Sul on Tema tarkus ja võime vastata neile,
kes sind kritiseerivad ja su vastu tõusevad.
Sul on Tema tarkus, et langetada õigeid otsuseid.
Osa teist maadlevad rahalises raskuses,
samas kui kõik, mida sa vajad, on vaid üks idee.
Kõik, mida vajad, on vaid sõna Jumalalt
ja Jumal võib pöörata kogu su olukorra.
Hea uudis on see et kui oled uuestisündinud,
on sul Kristuse meel.
Sul on see kõik olemas.
Kuid kõige esimene samm sellest kõigest ammutamiseks
on see, et sa pead uskuma, et sul on see olemas.
See on kõik, mida olen püüdnud siiamaani öelda -
kui sa tugined vaid oma loomulikule, füüsilisele võimele,
jääd sa ka Jumalast ilma,
sest tõeline võti, kuidas liikuda Jumala väes,
peitub sinu vaimus.
2 Korintlastele 5:17 ütleb:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
See ei vasta tõele su füüsilise ihu puhul
ega ka hingelise ja mõistusliku tasandi puhul,
vaid see puudutab su vaimu.
1 Korintlastele 2:16 sõnul on sul Kristuse meel.
Tema üleloomulik tarkus on sinu sees.
Räägin järgnevates saadetes, kuidas sellest ammutada
ja kuidas saada see toimima oma elus.
Kuid esimene samm on lõpetada ütlemine,
et saame kõigest alles tulevikus teadma ja mõistma,
otsekui me poleks suutelised mõistma Jumala asju.
Pead sellest mõtteviisist loobuma ja teadma,
et sinu uuestisündinud vaimus on Kristuse meel.
Kui sa ei usu, et sinus on see potentsiaal,
ei saa sa ka kunagi nägema selle potentsiaali täitumist.
Nii pead esmalt tunnistama, et see on üldse olemas.
Fileemoni 1:6 on öeldud,
et see osadus aitaks sind kõige hea tunnetamises,
mis meis on Kristuse suhtes.
Sa pead esmalt mõistma, et sinus on Kristuse meel
ja järgmistes osades vaatame, kuidas sellest ammutada
ja kuidas seda oma elus rakendada.
Kuidas saada kasu sellest, mille Jumal on su sisse pannud.
Ainuüksi teadmisest, et sul see on, on juba palju kasu.
Nii et, isegi, kui su elus ei voola veel kogu see tarkus,
siis tea, et see on siiski olemas ja kättesaadav
ja see on hea uudis.
Tahan julgustada sind tellima omale need materjalid.
Meil on palju materjale, mis võivad õnnistada sind,
nii et kuula ka ära järgnev reklaamipaus
ja telli endale need materjalid.
Ühtlasi aga vaata meid ka järgmine kord,
mil jätkan õpetamist vaimu, hinge ja ihu teemal.
Andrew 4-osaline õppematerjal "Vaim, hing ja ihu"
on tellitav kas CD'de või DVD'de peal.
Kasuta tellimisel koodi T-1027 ja märgi ära, kas "CD" või "DVD"
Tellimistasu on kodulehel 13 eurot.
Ühtlasi on saadaval ka sama sarja raamat,
mille tellimiskood on T-318 ja mis maksab 15 eurot.
Lisaks sellele on kogu see õpetus saadaval ka õpetamismaterjalina,
millega on kaasas CD-rom,
kus on peal täiendavad materjalid iga õppetunni jaoks.
Tellimiskood on T-418 ja see maksab 35 eurot.
Parim viis meiega kontakteerumiseks on läbi meie kodulehekülje,
kust saad 24/7 tellida me materjale.
Kodulehelt saad alla laadida ka palju tasuta materjale.
Nii iseenda jaoks, kui teistega jagamiseks.
Üle 400 õpetuse vaid ühe klahvivajutuse kaugusel.
See kätkeb endas enam kui 7 aasta jagu telesaateid
ja üle 10 aasta jagu raadiosaateid, mida saad laadida alla mp3 formaadis
või kuulata otse netis.
Taaskord, need kõik on tasuta me kodulehel www.awme.net
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Tahame tõsta ka esile Andrew õpetust:
"Avasta võtmed, kuidas olla püsivalt täidetud Jumalaga"
Tellitav ekraanil oleva kodulehe kaudu.
Mul on raske jagada kõiki neid tõdesid,
kuna me saated on vaid 30. min. pikad.
Seetõttu julgustangi sind tellima me materjale,
mis kätkevad endas tohutult palju.
Jagan sadade tundide jooksul tõdesid sellest ilmutusest, mille sain
ja parim viis, kuidas seda teha, on ka läbi me Piiblikoolide.
Me kool ei asu vaid Colorado Springsis,
aga meil on ka 6 kooli üle Ameerika ja 4 väljaspool Ameerikat.
Lisaks posti teel tellitavad õppematerjalid.
Võta meiega ühendust
ja liitu me Piiblikooliga juba täna!
Tahan kutsuda kõiki liituma minuga minu Lõuna-Aafrika tuuril.
See on mu teine reis sinna.
Ma kõnelen erinevatel aegadel ja erinevates kohtades.
Seda ka mu hea sõbra Arthuri koguduses.
Me teenistused toimuvad iga päev nii lõunastel kui õhtustel aegadel.
Saab olema imeline aeg Issandas,
kuid vaata juba lähemalt mu kodulehelt järgi.
Täpsem info www.awme.net
Vaata meid kindlasti ka järgmisel nädalal.
Mul on Kristuse Vaim, mis on pandud elama mu südamesse.
Galaatlaste kirja 4 ptk. ütleb, et Jumala Poja Vaim elab meie sees,
hüüdes: "Abba! Isa!"
Roomlastele 8:9 ütleb:
"Kellel ei ole aga Kristuse Vaimu, see ei ole tema oma."
Kui keegi ütleb:
"Kuidas sa julged väita, et sul on Kristuse Vaim?",
saad viidata sellele Roomlaste kirjakohale,
öeldes: "Kui sul pole Kristuse Vaimu, pole sa ka uuestisündinud."
Sinust saab uus loodu
ja Jumal paneb Jeesuse Vaimu sinu sisse.
Üks sellest lähtuv kasu on see, et sa tead kõike, mida Jeesus teab.
Su uuestisündinud vaim on identne Jeesusega.
Tõlge: Anne-Ly Raukas